62024TO0041(02)_INF
Определение на председателя на Общия съд от 7 юни 2024 г. —LGAI Technological Center и jtsec Beyond IT Security/EUSPA
(Дело T‑41/24 R)
„Обезпечително производство — Обществени поръчки за услуги — Услуги по акредитация на сигурността — Молба за постановяване на временни мерки — Липса на fumus boni juris“
1.
Обезпечително производство — Спиране на изпълнението — Временни мерки — Условия за постановяване — Fumus boni juris — Неотложност — Значителна и непоправима вреда — Кумулативен характер — Претегляне на всички разглеждани интереси — Ред за разглеждане и начин на проверка — Право на преценка на съдията по обезпечителното производство
(член 256, параграф 1 и членове 278 и 279 ДФЕС; член 156, параграф 4 от Процедурния правилник на Общия съд)
(вж. т. 17, 19 и 20)
2.
Обезпечително производство — Спиране на изпълнението — Условия за постановяване — Неотложност — Преценка в споровете относно възлагане на обществени поръчки — Значителна вреда — Достатъчна в случай на особено сериозен fumus boni juris, състоящ се в наличието на явна и груба незаконосъобразност — Условие — Подаване на молбата за допускане на обезпечение в периода на изчакване преди сключването на договора със спечелилия оферент
(член 278 ДФЕС; член 47 от Хартата на основните права на Европейския съюз; член 175 от Регламент 2018/1046 на Европейския парламент и на Съвета)
(вж. т. 23—25)
3.
Актове на институциите — Мотиви — Задължение — Обхват — Решение за неприемане на оферта в рамките на процедура за възлагане на обществена поръчка за услуги — Задължение на възлагащия орган да представи пълния доклад за оценка и подробен сравнителен анализ на избраната и на отхвърлената оферта — Липса
(член 170 от Регламент 2018/1046 на Европейския парламент и на Съвета)
(вж. т. 42—46)
4.
Обезпечително производство — Спиране на изпълнението — Условия за постановяване — Fumus boni juris — Разглеждане prima facie на правните основания, изтъкнати в подкрепа на жалбата по главното производство — Молба за спиране на изпълнението на решение на Агенцията на Европейския съюз за космическата програма (EUSPA), с което се отхвърля офертата на оферент в процедура за възлагане на обществена поръчка за доставка на услуги по акредитация на сигурността — Оферент, контролиран от субект от трета държава — Понятие за контрол — Понятие, специфично за областта на обществените поръчки във връзка с космическата програма на Съюза — Самостоятелно тълкуване с оглед на целите в областта на сигурността — Спазване на принципите на пропорционалност и равно третиране от EUSPA — Недоказаност на наличието на fumus boni juris
(съображение 51, член 7, член 24, параграф 2, буква в) и параграф 4 и член 36 от Регламент 2021/696 на Европейския парламент и на Съвета)
(вж. т. 60—66, 76, 79, 81—83 и 85)
Диспозитив
1)
Отхвърля молбата за допускане на обезпечение.
2)
Отменя определение от 30 януари 2024 г., LGAI Technological Center и jtsec Beyond IT Security/EUSPA (T‑41/24 R).
3)
Не се произнася по съдебните разноски.